De merovingiske konger valgte frankiske og galliske stormænd til [[Greve (rang)|grever]] (''comites'') og gav dem ansvar for det lokale forsvar, administration og domsmagt. Greverne var tvunget til at opretholde de hærstyrker, som kunne sammenkaldes på kongens befaling. Disse styrker bestod af grevernes underordnede, [[ridder]]ne, som fik tildelt land til deres underhold. I det hele taget var der meget få penge i omløb, og greverne betalte heller ingenting til kongen, som tilsvarende forsørgede sig af sine egne kron[[statsgods|domæner]]. Dette system udviklede sig til feudalismen og erstattede romernes administration og skattesystem, da det var brudt sammen.
Historie